Smiltāja esparsete

Smiltāja esparsete (Onobrychis arenaria) ir mainīga izskata augu suga, kura ir sastopama teritorijā no Viduseiropas līdz Āzijas stepes joslai. Latvijā tā ir sastopama reti un nevienmērīgi, galvenokārt — valsts centrālajā un austrumu daļā.

Suga ir ierakstīta Baltijas jūras reģiona Sarkanajā grāmatā un Latvijas Sarkanajā grāmatā 2. kategorijā.

 Biotopi 
Nelielas grupas aug sausās mežmalās, pauguru nogāzēs un osu grēdās uz karbonātu cilmieža.

Latvijā ir trīs izplatības apvidi, ārpus kuriem smiltāja esparserte ir sastopama ļoti reti: Lielie un Mazie Kangari, Numernes valnis, Šķaunes oss. Atsevišķas atradnes ceļu un dzelzceļu uzbērumos ir sinantropas; parasti tās nav ilgstoši noturīgas, un augs nesaglabājas. Visticamāk, ka sēklas te nonākušas no pamatbiotopa, kas iznīcināts, rokot granti. Atradņu vietas apdraud grants karjeru ierīkošana un meža zemsedzes bojāšana.

 Atsauces 

Kategorija:Esparsetes
Kategorija:Latvijas flora
Kategorija:Latvijas Sarkanā grāmata